CELEX: 62012TN0004
Language: el
Date: 2012-01-03 00:00:00
Title: Υπόθεση T-4/12: Προσφυγή της 3ης Ιανουαρίου 2012 — Olive Line Internacional κατά ΓΕΕΑ — Carapelli Firenze (Maestro de Oliva)

24.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/24
            
         Προσφυγή της 3ης Ιανουαρίου 2012 — Olive Line Internacional κατά ΓΕΕΑ — Carapelli Firenze (Maestro de Oliva)
   (Υπόθεση T-4/12)
   2012/C 89/42
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Olive Line International, SL (Μαδρίτη, Ισπανία) (εκπρόσωπος: M. Aznar Alonso, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Carapelli Firenze SpA (Tavarnelle Val di Pesa, Φλωρεντία, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή παραδεκτή και να κρίνει ότι δεν συνάδει με τον κανονισμό 40/94 του Συμβουλίου, για το κοινοτικό σήμα (νυν κανονισμός 297/2009) η απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Σεπτεμβρίου 2011, στην υπόθεση R 1612/2010-2, περί ακυρώσεως της αποφάσεως του τμήματος ανακοπών του ΓΕΕΑ, της 20ής Ιουλίου 2010, εκδοθείσα στη διαδικασία ανακοπής υπ’ αριθ. B 1344995, με την οποία απορρίφθηκε η αίτηση καταχωρίσεως κοινοτικού σήματος του διεθνούς σήματος υπ’ αριθ. 938.133 για ορισμένα από τα προϊόντα των κλάσεων 29 και 30 για τα οποία ζητήθηκε η καταχώριση·
            
         
               —
            
            
               να καταδικάσει το καθού, και εφόσον κριθεί αναγκαίο στον παρεμβαίνοντα, στο σύνολο των δικαστικών εξόδων και στα έξοδα στα οποία υποβλήθηκε η προσφεύγουσα στις διοικητικές φάσεις της ανακοπής και της προσφυγής.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα που περιέχει το λεκτικό στοιχείο «Maestro de Oliva» για προϊόντα των κλάσεων 29 κα 30
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Carapelli Firenze SPA
   
      Αντιταχθέν σήμα ή σημείο: Το εθνικό λεκτικό σήμα «MAESTRO» για προϊόντα των κλάσεων 29 και 30
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Αποδοχή της προσφυγής και απόρριψη της αιτήσεως καταχωρίσεως για ορισμένα από τα προϊόντα των κλάσεων 29 και 30 για τα οποία ζητήθηκε η καταχώριση.
   
      Προβαλλόμενοι λόγοι: Παράβαση του άρθρου 15, παράγραφος 1, στοιχείο α', και συναφών άρθρων του κανονισμού 207/2009, δεδομένου ότι η χρήση την οποία αναγνωρίζει το καθού στο σήμα για το οποίο ασκήθηκε ανακοπή προϋποθέτει ηθελημένη αλλαγή της αρχικής ιδέας του σήματος, την οποία αντιπροσωπεύει το εν λόγω σήμα για το οποίο ασκήθηκε ανακοπή, και, επομένως, προκαλείται ουσιώδης αλλοίωση του διακριτικού χαρακτήρα του σήματος «MAESTRO», και παράβαση του άρθρου 8, παράγραφος 1, στοιχείο β', του κανονισμού 207/2009, δεδομένου ότι δεν υφίσταται κίνδυνος συγχύσεως των εμπλεκομένων σημάτων.